THAI ไตรมาส 2 ขาดทุนอ่วม!
THAI ไตรมาส 2 ขาดทุนอ่วม! โดยขาดทุนสุทธิ 1.28 หมื่นลบ. จากปีก่อนที่ขาดทุนสุทธิ 7.66 พันลบ.ขณะที่ 6 เดือนแรกขาดทุนสุทธิ 8.22 พันลบ.จากปีก่อนที่ขาดทุนสุทธิ 1.03 หมื่นลบ.
13 ส.ค. 2558

บริษัท การบินไทย จำกัด (มหาชน) หรือ  THAI รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 1.28 หมื่นล้านบาท หรือขาดทุนสุทธิ 5.85 บาทต่อหุ้น จากช่วงเดียวกันของปีก่อนที่มีผลขาดทุนสุทธิ 7.66 พันล้านบาท หรือขาดทุนสุทธิ 3.51 บาทต่อหุ้น
ขณะที่ผลการดำเนินงานช่วง 6 เดือนแรกขาดทุนสุทธิ 8.22 พันล้านบาท หรือ 3.76 บาทต่อหุ้น จากช่วงเดียวกันของปีก่อนที่ขาดทุนสุทธิ 1.03 หมื่นล้านบาท หรือ 4.72 บาทต่อหุ้น
ทั้งนี้ ผลการดำเนินงานที่ขาดทุนเพิ่มขึ้น เนื่องจากมีรายได้รวมต่ำกว่าปีก่อน เนื่องจากรายได้จากค่าระวางขนส่งและไปรษณีย์ภัณฑ์ลดลง จากปริมาณการขนส่งพัสดุที่ลดลง รวมทั้งบริษัทขาดทุนจากการด้อยค่าของสินทรัพย์และเครื่องบิน และขาดทุนจากอัตราแลกเปลี่ยนเงินตราต่างประเทศ